OVK: ‘Mense wat dubbeld stem sal vervolg word’Masego Sheburi, die OVK se adjunk-hoofverkiesingskommissaris, spreek die media toe oor hoe die verkiesing verloop [8 Mei 2019]. (Foto: Oupa Mokoena/ANA) Sy Mamabolo, hoofverkiesingsbeampte, het dié waarskuwing vanuit die OVK se nasionale uitslagsentrum in Pretoria gegee nadat joernaliste gevra het oor mense wat beweer hulle het die ink van hul duime verwyder en vir ŉ tweede of derde keer in die sesde nasionale demokratiese verkiesing gestem. “As daar mense is wat probeer om dubbeld te stem, dan is dit bedrog. Dit is iets wat die kommissie nie sal duld nie. As daar enige bewyse aan die lig kom van iemand wat probeer het of wat dit wel reggekry het om twee keer te stem, dan wil ons die besonderhede van daardie mense hê sodat ons vervolging teen hulle kan instel. Ons sal nooit ŉ situasie toelaat waar mense toegelaat is om twee keer te stem nie,” het Mamabolo gesê. Masego Sheburi, die OVK se adjunk-hoofverkiesingskommissaris, spreek die media toe oor hoe die verkiesing verloop [8 Mei 2019]. (Foto: Oupa Mokoena/ANA) Shiburi het ook bevestig hy is bewus dat sommige stemlokale ŉ probleem ervaar het met stembriewe wat opgeraak het. Dié probleme is egter so gou as moontlik opgelos en stemmery by hierdie stasies het hervat. Teen 21:00 het verslaggewers by die uitslagsentrum steeds angstig gewag vir die voorlopige uitslae om te begin instroom. Meer as 20 000 kiesstasies is nou amptelik gesluit.